Shelden Williams

**Shelden DeMar Williams**, nado en Oklahome City, Oklahoma, o 21 de outubro de 1983, é un ex xogador estadounidense de baloncesto e actual adestrador asistente dos Erie BayHawks da NBA G League.

## Traxectoria 
### Instituto 
No instituto Midwest City obtivo todos estes galardóns:

* Seleccionado no EA Sports High School All-America de 2002.
* Xogador do ano Gatorade en Oklahoma (2001, 2002)
* Xogador do ano USA Today en Oklahoma (2001)
* Xogador do ano en Oklahoma polo *Daily Oklahoman* (2001)
* Mellor defensor de Oklahoma (2000, 2001)
* Elixido coma un dos 5 mellores xogadores que ían dar o salto á NCAA na 2001-02 por *Future Stars*, *BlueChipHoops.com* e *College Basketball News* e o mellor aleiro por *Basketball News* e *Prepstars*.
* Tres veces all-state, all-district e all-city (1999-2001) 
* Parade All-America (2001)

Foi suspendido no equipo por un incidente nunha habitación dun hotel en Columbus, Ohio, no que foi acusado de violación.

### Universidade 
Williams graduouse na Universidade de Duke, onde pasou 4 anos, dende 2002 ata 2006, licenciándose en álxebra. Cos Blue Devils foi toda unha estrela e deixou para a posteridade diferentes récords coma líder histórico en rebotes o tapóns.
Os seus números foron moi destacados en cada unha das tempadas que pasou alí. Na 2003-04 comezou brillar con 12.6 puntos, 8.5 rebotes e 3 tapóns, en 2004-05 incrementou ata os 15.5 puntos, 11.2 rebotes e 3.7 tapóns e no seu último ano, na 2005-06 foise ata os 18.8 puntos, 10.7 rebotes e 3.8 tapóns. Esa tempada logrou ser o terceiro xogador de Duke en conseguir unha tripla dobre, ao asinar 19 puntos, 11 rebotes e 10 tapóns na vitoria sobre Maryland o 11 de xaneiro de 2006.

Outro dos seus logros non só a nivel de Duke, senón de toda a NCAA é o feito de converterse no terceiro xogador na historia do baloncesto universitario en anotar 1500 puntos, capturar 1000 rebotes, taponar 350 tiros e roubar 150 balóns durante a súa aventura na NCAA. Só Tim Duncan e Ralph Sampson foron capaces diso. A súa camiseta nº 23 foi retirada na universidade o 28 de xaneiro de 2007.

Algúns dos recoñecementos que tivo foron os seguintes:

* Defensor do ano, *National Association of Basketball Coaches* (2005, 2006)
* Primeiro quinteto All American, *Associated Press* (2006)
* Primeiro quinteto All American, *John R. Wooden* (2006)
* Senior CLASS All-Senior All American Team (2006)
* Finalista no xogador do ano, *John R. Wooden* (2006)

En Duke gañou o alcume de "The Landlord"; o seu tamaño, intensidade e estilo agresivo de xogo fixérono converterse en todo un dono da pintura.

### NBA 
Shelden foi elixido polos Atlanta Hawks no posto nº 5 do draft de 2006. Comezou contando pouco, pero a medida que foi transcorrendo a tempada foi gañando minutos, confianza e xogo ata o punto de chegar a ser o mellor rookie do mes de abril na Conferencia Leste da NBA, promediando 11.6 puntos e 10.6 rebotes. Velaquí algunhas das súas actuacións máis salientables en dito mes:
* 6 de abril fronte aos Milwaukee Bucks: 12 puntos, 16 rebotes e 3 roubos.
* 13 de abril fronte aos Washington Wizards: 14 puntos, 10 rebotes, 3 tapones e 2 roubos.
* 16 de abril fronte aos Milwaukee Bucks: 16 puntos, 17 rebotes e 3 asistencias.
* 17 de abril fronte aos Indiana Pacers: 21 puntos e 10 rebotes.

O 16 de febreiro de 2008 foi traspasado aos Sacramento Kings xunto con Anthony Johnson, Tyronn Lue, Lorenzen Wright e unha segunda rolda do draft de 2008 a cambio do base Mike Bibby, mentres que un ano despois foi enviado aos Minnesota Timberwolves xunto con Bobby Brown por Rashad McCants e Calvin Booth. O 3 de agosto de 2009 asinou un contrato dun ano cos Boston Celtics. E o 14 de xullo de 2010 asinou outro contrato dun ano, esta vez con Denver Nuggets.

O 13 de decembro de 2011 asinou un contrato cos New Jersey Nets.

O 28 de agosto de 2012, asinou un contrato co campión da liga francesa, o Élan Chalon.

## Notas 
## Véxase tamén 
### Ligazóns externas 
* Ficha en NBA.com de Shelden Williams 
* Estatísticas en Basketball-Reference.com